

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prishtinë, më 27.01.2025**

Autoriteti i Konkurrencës i Republikës së Kosovës, mbështetur në nenet 11, 13, 17.3, të Ligjit Nr. 08/L-056 për Mbrojtjen e Konkurrencës, të Publikuar në Gazetën Zyrtare, me datë 14 Qershor 2022, dhe Udhëzimit Administrativ 02/2023, Për Procedurën e Parashtrimit të Kërkesave për lejimin e Përqendrimit dhe Kriteret për Konstatimin e Përqendrimit shpallë këtë:

NJOFTIM I PËRQENDRIMIT

Autoriteti i Konkurrencës i Republikës së Kosovës me datë: 30.12.2024, me Nr. Prot. 838/24-1 /H, ka pranuar kërkesën për Njoftim të Përqendrimit, përmes znj- Blerina Ramaj Përfaqësues Ligjor, lidhur me blerjen e 90 % të aksioneve dhe marrjen kontrollit të drejtpërdrejtë, nga ndërmarrja SIGAL BUSINESS CENTER Sh.P.K mbi UNIQA Osterrich Versicherungen AG.

 Njoftimi për Përqendrim është i bazuar në Marrëveshjen për shitblerjen e aksioneve, të lidhur mes palëve me datë, 21 Nëntor 2024.

**SIGAL BUSINESS CENTER Sh.P.K**, është e regjistruar sipas ligjeve të Republikës së Shqipërisë, pranë, Qendrës Kombëtare të Biznesit, me numër unik identifikues të subjektit (NUIS) L32202049T. Aktivitet e saj tregtarë kane te bëjnë me blerjen dhe shitjen e pasurive te luajtshme dhe te paluajtshme, dhënien me qira e pasurive, zhvillimi dhe kryerja e aktiviteteve të shërbimeve, kërkimeve, konsulencës, projekteve dhe studimeve të të gjitha llojeve.

**UNIQA Osterrich Versicherungen AG**, është e regjistruar sipas ligjit të Republikës së Austrisë, me adresë në Untere Donaustrasse 21,1029 Vjenë Austri, me numër regjistrimi: FN 63197. E njëjta është e fokusuar ne tregun e sigurimeve.

Autoriteti, fton palët e interesuara të shprehin opinionet e tyre për transaksionin e njoftuar. Opinionet mund të dërgohen pranë Autoritetit të Konkurrencës së Republikës së Kosovës, me Adresë, Rr. Migjeni, kati VI [ish objekti i bankës së Lubjanës], Nr. tel :+381 /0/ 38 200 10982, apo në email adresën: info.konkurrenca@rks-gov.net, në afat prej 15 ditëve nga dita e publikimit në webfaqe të AKRK-së.